el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el en el el el el el el el el en el el el en ar el el en el el el el el en el el en en en el el el en el el el el en en en el el el el en en en en en en en en el en en el en el en el el
H φετινή NFC East είναι, σε περιεκτικά λόγια, ασυναγώνιστα κακή. Ο πρωτοπόρος της division, μετά από 6 αγωνιστικές, έχει ρεκόρ 2 – 4. Η μία ομάδα χρειάστηκε την έκτη αγωνιστική για να σταυρώσει την πρώτη της νίκη, η οποία ήρθε ενάντια σε divisional αντίπαλο. Πολλοί από τους παίκτες τους είναι τραυματισμένοι, rookies, ή απλά αναποτελεσματικοί. Δεν είναι καθόλου τυχαίο που έχουν το χειρότερο point differential από όλες τις υπόλοιπες division.
Παρατηρείτε τις διαφορές στον παραπάνω πίνακα. Καμία άλλη division δεν έχει και τις τέσσερεις ομάδες της με αρνητικό point differential. Ακόμα κι αν η τελευταία της AFC East (ξέρετε ποια είναι) είναι εξόφθαλμα κακή, η division ακόμα παραμένει ανταγωνιστική στις άλλες τρεις ομάδες της.
Παρόλα αυτά, βάσει κανονισμών, μία από αυτές τις ομάδες θα πάρει μέρος ντε φάκτο στα playoffs, ως πρωτοπόρος της division, έστω κι αν έχει αρνητικό ρεκόρ. Αυτό έχει συμβεί ξανά, και μάλιστα δύο φορές την περασμένη δεκαετία. Οι Seattle Seahawks του 2010 ήταν η πρώτη ομάδα που προκρίθηκε με ρεκόρ κάτω του 0.500, αφού είχε 7 νίκες και 9 ήττες, και μάλιστα κατόρθωσε να πάρει και νίκη ενάντια στους New Orleans Saintsτου 11 – 5, σε ένα αξιομνημόνευτο αγώνα που κρίθηκε πολύ από την έδρα. Η άλλη ήταν οι Carolina Panthers του 2014, όπου χάρη σε μία απίστευτα κακή NFC South, προκρίθηκαν με ρεκόρ λίγο ελάχιστο του 0.500, στο 7 – 8 – 1 και, όπως οι Seahawks, κατάφεραν να κερδίσουν τον Wild Card αγώνα τους ενάντια στους Arizona Cardinals, που ήταν επίσης 11 – 5!
Η φετινή NFC East έχει την ικανότητα να βάλει και τις δύο προηγούμενες division κάτω με το χείριστο παιχνίδι που κάνουν, ειδικά σε μία εποχή που η ικανότητα για σκορ έχει ανοίξει πολύ. Κοιτάξτε τους παρακάτω συγκριτικούς πίνακες, μεταξύ των ομάδων της NFC West του 2010, της NFC South του 2014 και της NFC East του 2020, μετά από έξι αγωνιστικές.
Ενεργητικές (πράσινο) και παθητικές γιάρδες (μπλε) των ομάδων
Ενεργητικοί (πράσινο) και παθητικοί πόντοι (μπλε) των ομάδων
Points differential (ενεργητικοί πόντοι μείον παθητικοί) των ομάδων
Η συγκομιδή των Tampa Bay Buccaneers του 2014 είναι η μόνη που ίσως μπορεί να χαρακτηριστεί χειρότερη από όλες (-84 point differential, περισσότερες παθητικές γιάρδες από όλες τις ομάδες), κι είναι απολύτως λογικό που κατέληξαν στο 2 – 14 εκείνο το έτος. Αλλά η division, ως σύνολο, πάλι δεν έφτανε τον “πάτο” της φετινής ανατολικής NFC.
Επειδή, όμως, κάποιος πρέπει να πάρει αυτή την αναθεματισμένη division, τρεις συντάκτες σφίξαμε τα δόντια, και σας παρουσιάζουμε ποια και γιατί, κατά τη γνώμη μας, θα κατακτήσει τον τίτλο του καλύτερου ανάμεσα στους χειρότερους. Εσείς σε ποια δίνετε το προβάδισμα;
Αν με ρωτούσατε δυόμιση εβδομάδες πριν, τότε που ο QB Dak Prescott ήταν υγιέστατος και είχε μέσο όρο 371 passing yards και 9 touchdowns σε 5 αγώνες, θα σας έλεγα ότι αυτή η άθλια division ήταν κλειδωμένη. Επειδή, όμως, τίποτα δεν είναι δίκαιο στο NFL, o Prescott υπέστη έναν τρομερά σοβαρό τραυματισμό, που βάζει σε άμεσο κίνδυνο το μέλλον του με την ομάδα. Εδώ, όμως, ασχολούμαστε με το παρόν, και μέσα στο χάος που είναι η NFC East, oι Cowboys έχουν ελπίδες ακόμα και χωρίς τον βασικό τους quarterback.
Θα το αναφέρετε και θα έχετε δίκιο: η άμυνά τους δεν βλέπεται. Είναι τελευταία σε παθητικούς πόντους, 27η σε παθητικές γιάρδες, 21η ενάντια στο passing και 29η ενάντια στο rushing. Είναι, ίσως, ο μεγαλύτερος λόγος που οι Cowboys είναι στο 2 – 4 αντί 4 – 2. Ο άλλος είναι τα πολλαπλά turnovers της επίθεσης, καθώς έχουν μέσο όρο 3 στους τελευταίους 5 αγώνες. Από τη μία, η έλλειψη χρημάτων κι οι τραυματισμοί έχουν αδρανοποιήσει την άμυνα κι από την άλλη ο RB Ezekiel Elliott έχει βούτυρο στα χέρια.
While being beat up in many areas, the #Cowboys 38-10 loss Monday night was still a dreadful outing for them as their defence continues on a historically bad start. With it, they sit tied for 3rd here, allowing an average of 36.3 points per game (including 40 PPG in 4 home games) pic.twitter.com/VMSJZlXoIO
— StatsCentre (@StatsCentre) October 20, 2020
Παρόλα αυτά, δεν έχει χαθεί τίποτα για τους Cowboys. Το 2 – 4 είναι αρκετό για να τους κρατήσει στην κορυφή της division κι είναι, ίσως, η καλύτερα εξοπλισμένη ομάδα για να παραμείνει εκεί ως το τέλος. Η αλλαγή quarterback στο πρόσωπο του Andy Dalton σίγουρα θα έφερνε αστάθεια (κι έφερε, το ματς με τους Cardinals δεν βλεπόταν), αλλά αυτό είναι επόμενο σε μία σεζόν χωρίς προετοιμασία. Το υλικό της επίθεσης είναι αρκετά καλό για να επανέλθουν σύντομα, με άτομα όπως ο Elliott, o WR Amari Cooper, o TE Dalton Schultz, αλλά κι ο ολοένα εξελισσόμενος rookie WR Ceedee Lamb.
Βλέποντας την άμυνα των υπόλοιπων ομάδων, θεωρώ πως καμία δεν θα καταφέρει να τα βάλει με την ομάδα του Ντάλας, μόλις δέσει επιθετικά. Η άμυνα παραμένει ένα τρομερά τρωτό σημείο, αλλά οι Cowboys έχουν δείξει πως μπορούν να κερδίσουν χωρίς αυτή. Τα επόμενα τρία ματς μέχρι τη bye week είναι ζωτικής σημασίας· δύο από αυτά είναι ενάντια σε divisional αντιπάλους (Washington και Eagles), ενώ το εντός έδρας ματς με το Πίτσμπουργκ ίσως είναι αυτό που θα δώσει πόδι στον defensive coordinator Mike Nolan. Το πρόγραμμα ζορίζει τον Δεκέμβρη, αλλά οι Cowboys είναι ικανοί να έχουν κλειδώσει τη division πριν το δύσκολο ματς με τη Βαλτιμόρη στις αρχές του μήνα. Απλά, πρέπει να βρουν τη συνοχή που είχαν κάτω από τον Prescott.
Μετά την αμφιλεγόμενη απόφαση του Ron Rivera να παίξει το παιχνίδι στην ρώσικη ρουλέτα του 2 point conversion, οι Giants έκαναν σεφτέ. Βλέποντας, έπειτα τον Jabrill Peppers να κάνει διπλό axel στον αέρα (που θα έλεγε και ο Αλέξης Κωστάλας), θα πιστεύαμε ότι η ομάδα προελαύνει και είναι σε τροχιά κατάκτησης του ιερού δισκοπότηρου. Μολαταύτα, η σκληρή πραγματικότητα είναι ότι οι Giants έσπασαν το ρόδι και καθονται στον πάτο της NFC EAST με ρεκόρ 1-5. Επειδή, όμως, ζούμε στο 2020 και τίποτε δεν είναι φυσιολογικό, μία ακόμη ιστορική παραδοξότητα συμβαίνει. Οι Giants απέχουν μία νίκη από την πρώτη θέση της NFC EAST που συνεπάγεται με το #4 seed των play off και μία νίκη των Jets από το νούμερο 1 του draft. Συνεπώς, η συζήτηση για τα play off ούτε άτοπη, αλλά ούτε και ουτοπική είναι.
Το μεγαλύτερο πρόβλημα αυτής της ομάδας είναι η επίθεση. Ο RB Saquon Barkley μπορεί να ξεκίνησε νωθρά, αλλά σίγουρα κάποια στιγμή θα έπαιρνε μπρος. Ο τραυματισμός του ήταν ό,τι χειρότερο σε μία επίθεση με φτωχό επιθετικό οπλοστάσιο. Ο RB Devonta Freeman, κάνει φιλότιμες προσπάθειες για να καλύψει το κενό, αλλά το ταλέντο δεν επαρκεί. Από την περσινή θητεία του στους Atlanta Falcons, καταλάβαμε ότι η καριέρα του έχει πάρει την κατιούσα και όπως και οι περισσότεροι βετεράνοι RB είναι δύσκολο να φέρει πίσω τα παραγωγικά του χρόνια. Τα προβλήματα όμως δεν σταματούν εδώ. Στο νούμερο 4 του draft επιλέχθηκε offensive lineman, κάτι που ήταν και το πιο σωστό ως φιλοσοφία. Ωστόσο από τους 4 lineman που θεωρούνταν tier 1 επιλέχθηκε ο χειρότερος. Ο Andrew Thomas κάθισε στον πάγκο σε αντίθεση με τους Jedrick Willis Jr, Mekhi Becton και Tristan Wirfs, που είναι βασικοί και έχουν αποκομμίσει θετικές κριτικές και υψηλούς βαθμούς. Εάν δεν φτιάξει η επιθετική γραμμή των Giants, δεν θα φτιάξει ποτέ και το επιθετικό πλάνο της ομάδας.
Προχωρώντας παρακάτω, θα τολμήσω να πω ότι ο QB Daniel Jones, μολονότι έχει δείξει στοιχεία του ταλέντου του, δεν παίζει καλά. Σίγουρα υπάρχουν εκλάμψεις που δείχνουν στόφα βασικού αλλά δεν αρκούν. Για ένα παιδί ψηλό, με γρήγορα πόδια και δυνατό χέρι θα περίμενα περισσότερα. Σαφώς και ανγνωρίζω τα προβλήματα στην offensive line αλλά η περίοδος χάριτος τελειώνει και η θέση του δεν θα είναι για πάντα δεδομένη. Τα 3 TD και οι 6 INT είναι τραγικός απολογισμός, εάν σκεφτούμε ότι οι WR και τα TE της ομάδας είναι αρκετά καλά. Όταν έχει τους Slayton, Engram, Shepard και Tate τότε δεν έχεις δικαιολογία για την παρατεταμένη δυστοκία σου (61,2 %).
Όσον αφορά την άμυνα, μπορώ να πω πως η κατάσταση είναι τελείως διαφορετική. Υπάρχει αρκετό ταλέντο και η προσθήκη του Blake Martinez έδωσε άλλη πνοή στην ομάδα. Συνολικά οι Giants είναι όγδοοι στην rushing άμυνα στο NFL (yards/game) και δωδέκατοι συνολικά (yards per game). Βέβαια, μιλάμε για ένα πρωτάθλημα που τον πρώτο λόγο έχει η επίθεση. Είδαμε για παράδειγμα τους Philalelphia Eagles να σκοράρουν κατά ριπάς ενάντια στους Pittsburgh Steelers και τους Baltimore Ravens. Δεν υποτιμώ την άμυνα απλά η στατιστική δείχνει ότι το επιθετικό ταλέντο είναι πιο σημαντικό. Εν κατακλείδι, δεν πιστεύω ότι η ομάδα έχει τα φόντα να μπει στα play off. Εάν, συνεχιστούν οι κακές εμφανίσεις τότε ένα ακόμη top 5 pick θα έρθει το 2021. Ας ελπίσουμε να είναι σοφότεροι στην καινούρια τους επιλογή, γιατί τα τελευταία draft ήταν καταστροφικά.
Oι Eagles είναι χειρότεροι από πέρσι, αλλά αυτό δεν είναι ολοκληρωτικά δικό τους φταίξιμο. Οι τραυματισμοί έχουν τόσο στοιχειώσει αυτή την ομάδα, που όχι μόνο δεν έχει receivers όπως πέρσι, αλλά την περασμένη εβδομάδα δεν έβγαζε ούτε εντεκάδα βασικών στην ομάδα. Έχουν χάσει όλη την offensive line πέρα από τον center Jason Kelce, ο καλύτερος τους receiver είναι ο Travis Fulgham, ένας 25χρονος που πήραν πέρσι οι Detroit Lions στον 6ο γύρο, κι ίσως να μην έχουν τον TE Zach Ertz για λίγο καιρό στη διάθεσή τους. Α, σημειώσαμε ότι τραυματίστηκε ΚΑΙ ο running back τους; Και στη μέση όλου αυτού του καρουζέλ είναι ο QB Carson Wentz, του οποίου ο φόβος πίσω από μία τρύπια offensive line, κι η έλλειψη χημείας κι εμπιστοσύνης με τους στόχους του, ήταν μία μίξη για έναν από τους χειρότερους μήνες Σεπτεμβρίου που έχουμε δει σε απόδοση. (3ΤDs/6 INTs, 60% completion, 63.9 rating, 3,99 AY/A).
The Eagles’ offensive depth chart heading into the season and who was left by the end of Sunday’s game.
I missed an injury to Jack Driscoll the first time I posted this – they’re even more banged up than I thought pic.twitter.com/zNS1HYRQx6
— Bill Barnwell (@billbarnwell) October 19, 2020
Θα έπρεπε να λέω τα θετικά εδώ, σωστά; Κι όμως, φίλτατε αναγνώστη, υπάρχουν. Πέρα του ότι η division είναι η χαρά του παιδιού και το κλάμα του μεγάλου, οι Eagles έχουν την τιμή (;) να λένε ότι τα πέρασαν και πέρσι κι επικράτησαν. Ήταν εκείνοι που βρέθηκαν στα playoffs σε βάρος των Dallas Cowboys, ακόμα κι όταν έπαιζαν με τους τρίτους αναπληρωματικούς σε θέσεις. Αν είδατε το ματς με τους Baltimore Ravens, θα είδατε ότι οι Eagles πήγαν να κάνουν ένα από τα μεγαλύτερα φετινά upsets, σε μία μεγάλη αντεπίθεση που ζόρισε τους φιλοξενούμενους μέχρι και τα τελευταία λεπτά. Ο Wentz αρχίζει, σιγά σιγά, να μαθαίνει τα χούγια των απανταχού στόχων που έχει στη διάθεσή του, κι όσο μένει υγιής, η Φιλαδέλφεια θα είναι μέσα στο παιχνίδι.
Η άμυνά της σίγουρα δεν είναι ό,τι καλύτερο υπάρχει. Ειδικά, η secondary είναι μία μαύρη τρύπα, με μόλις 2 interceptions μες στη σεζόν. Οι defensive ends, ωστόσο, μπορούν να κάνουν τη διαφορά, με τους DE Brandon Graham, DE Derek Barnett και DE Josh Sweat έχουν μεταξύ τους 10,5 sacks. Το αν θα μπορέσουν να ανταγωνιστούν την επίθεση των Cowboys ή την front seven των Washington Football Team είναι τα μεγαλύτερα ερωτηματικά που θα πρέπει να απαντήσουν, αλλά αν οι Eagles θριαμβεύουν κάπου, είναι όταν τους έχουν ξεχάσει όλοι.
Τα επόμενα τρία ματς, μαζί με τη bye week, είναι υψίστης σημασίας για τους Αετούς, καθώς αγωνίζονται ενάντια στους Cowboys και δις με τους New York Giants. Αν καταφέρουν να πάρουν έστω και 2 ματς από αυτά, ίσως να καταφέρουν να αναπνεύσουν, αν κι η αλήθεια είναι ότι θα πρέπει να τα κερδίσουν πάση θυσία. Το τέλος Νοέμβρη με μέσα Δεκέμβρη φέρνουν αγώνες ενάντια σε Seahawks, Packers, Saints και Cardinals, για έναν αβάσταχτο μήνα που θα είναι θρίαμβος αν πάρουν έστω μία νίκη. Η χημεία κι η συνοχή είναι τα βασικότερα συστατικά που πρέπει να δεθούν μέσα στους Eagles… κι ίσως κι η απομάκρυνση του επιτελείου φυσικής κατάστασης, γιατί από κάπου βρωμάει η υπόθεση.
Και γιατί δηλαδή να μην κερδίσει την NFC East η ομάδα της Ουάσινγκτον; Επειδή δεν έχει όνομα; Επειδή είναι το αουτσάιντερ; Επειδή έχει αλλάξει ήδη τρεις quarterbacks; Επειδή έχει μόνο μια νίκη; Ή επειδή ο προπονητής της παλεύει με τον καρκίνο ταυτόχρονα με τη σεζόν;
Εντάξει, για την NFC East μιλάμε! Την division, που και μια ομάδα από το NFLGreece να κατεβάζαμε, θα είχαμε ελπίδες να την κερδίσουμε! Γιατί λοιπ’ον να μην έχει και η Ουάσινγκτον, έστω και με τόσα προβλήματα;
Ας εστιάσουμε όμως στα θετικά. Κατ’ αρχήν, η ομάδα της πρωτεύουσας έχει την καλύτερη άμυνα από τις ανταγωνίστριες ομάδες, και με την επιστροφή του Chase Young από τον τραυματισμό του, θα γίνει ακόμη δυνατότερη. Κι αυτό είναι μια πολύ γερή βάση από μόνη της, ειδικά με έναν προπονητή όπως ο Ron Rivera, ο οποίος ξέρει πως να χτίζει σκληρές άμυνες. Μετά είναι και το πρόγραμμα. Αν εξαιρέσει κανείς τα ματς με Pittsburgh και Seattle, η Washington έχει αγώνες μόνο με ομάδες με αρνητικό ρεκόρ, και τους Carolina Panthers που είναι στο 3-3. Δηλαδή, δεν έχει αγώνες με ομάδες με τις οποίες έχει τεράστια διαφορά δυναμικότητας, οπότε μπορεί πολύ άνετα να κάνει άλλες 4-6 νίκες, οι οποίες θα είναι και αρκετές για να κερδίσει την division.
I think we need to start keeping track of a stat called forced INTs for pass rushers because Chase Young did it again.
He forces Jones to just chuck the ball up in the air and then Kendall Fuller makes an incredible catch. Also, stop trying to block him with a TE, it won't work. pic.twitter.com/N95YryjdgK
— Nick Akridge (@PFF_NickAkridge) October 19, 2020
Όσο για την επίθεση, η οποία δείχνει να είναι και το πρόβλημα της ομάδας, νομίζω ότι η επιλογή του Kyle Allen ως quarterback είναι η πιο σωστή, όσο η ομάδα μπάινει στο κυνήγι των playoffs. Ο QB Alex Smith είναι πιο έμπειρος, αλλά πιο ανέτοιμος, ο QB Dwayne Haskins είναι πιο έτοιμος αλλά άπειρος, και ο Allen έχει την καλύτερη ισορροπία αυτή τη στιγμή, σε μια επίθεση που, ούτως ή άλλως θέλει να βασιστεί στο running game της. Το οποίο επίσης θέλει δουλίτσα, γιατί με την αποδέσμευση του Adrian Peterson έχει χάσει σε ισχύ.
Το ερώτημα με την ομάδα της Ουάσινγκτον δεν είναι αν μπορεί να κερδίσει την NFC East. Είναι το αν θέλει. Αν το ήθελε πραγματικά, δε θα πήγαινε για 2-point conversion στο ματς της Κυριακής με τους Giants, το οποίο ήταν και ενδο – ομιλικό, αλλά θα προτιμούσε τη σιγουριά της παράτασης. Η ομάδα βρίσκεται σαφώς σε αναδιοργ’ανωση, με το βλέμμα σαφώς στο μέλλον, και όχι στο παρόν. Οπότε και ο στόχος είναι να στηθεί σωστά η ομάδα για τα χρόνια που έρχονται, παρά να κερδίσει μια αναιμική division. Ωστόσο, όλες οι ομάδες παίζουν για να κερδίσουν, οπότε μην αποκλείετε τρώγοντας να έρθει και η όρεξη.